
                                                              AVIZ

asupra proiectului de Lege privind aprobarea Ordonanţei de urgenţă a Guvernului nr.103/2007 pentru modificarea şi completarea Ordonanţei Guvernului nr.81/2003 privind reevaluarea şi amortizarea activelor fixe
 aflate în patrimoniul instituţiilor publice

În conformitate cu prevederile art. 95  şi 115 din Regulamentul Camerei Deputaţilor, republicat, cu modificările ulterioare, Comisia pentru politică economică, reformă şi privatizare a fost sesizată, spre dezbatere şi avizare, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.103/2007 pentru modificarea şi completarea Ordonanţei Guvernului nr.81/2003 privind reevaluarea şi amortizarea activelor fixe aflate în patrimoniul instituţiilor publice, trimis cu adresa nr. PL-x 855 din 10 decembrie 2007, înregistrată sub nr. 21/345 din 11 decembrie 2007. 

Senatul, în calitate de primă Cameră sesizată, a adoptat prezenta iniţiativă legislativă, în şedinţa din 27 noiembrie 2007.

Potrivit prevederilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, cu modificările ulterioare, Camera Deputaţilor este  Cameră decizională.
Potrivit prevederilor art. 61 din Regulamentul Camerei Deputaţilor, republicat, Comisia a dezbătut proiectul de lege menţionat mai sus, în şedinţa din        6 februarie 2008.

Membrii Comisiei au examinat iniţiativa legislativă supusă avizării, expunerea de motive şi avizul favorabil al Consiliului Legislativ trimis cu adresa    nr. 1271 din 25 septembrie 2007. 

În urma dezbaterilor, cu unanimitate de voturi, s-a hotărât avizarea favorabilă a proiectului de lege, cu un singur amendament admis, care este redat în ANEXA la prezentul aviz.
În raport cu obiectul şi conţinutul său, iniţiativa legislativă face parte din categoria legilor ordinare.

            PREŞEDINTE,
      
 

 Mihai TUDOSE

                                                           SECRETAR,

                                                             Iuliu NOSA

                                                                                             Consilier parlamentar:
                                                                                                                                  Graziella Segărceanu                                                                   

      ANEXĂ
AMENDAMENT ADMIS :

	Nr.

crt.
	Text  Senat
	Text propus de Comisie

(autorul amendamentului)
	Motivare

	1
	1. La articolul unic punctul 2, articolul  22 şi alineatul (2) al articolului 23 vor avea următorul cuprins:
…………………………………………………..
(2) Reevaluarea se efectuează pe baza ratei inflaţiei comunicate de Institutul Naţional de Statistică sau de către evaluatori autorizaţi conform reglementărilor legale în vigoare, rezultatele reevaluării urmând a fi înregistrate în contabilitate până la finele anului 2008. 

	1. La articolul unic, punctul 2, alineatul (2) al articolului 23  va avea următorul cuprins:

……………………………………………………...

(2) Reevaluarea se efectuează de către evaluatori autorizaţi conform reglementărilor legale în vigoare, rezultatele reevaluării urmând a fi înregistrate în contabilitate până la finele anului 2008. 
        Autor: deputat Iuliu Nosa
	S-a eliminat sintagma ,,pe baza ratei inflaţiei comunicate de Institutul Naţional de Statistică’’ , având în vedere faptul că evaluarea efectuată de evaluatori autorizaţi include şi rata inflaţiei.

